1ος τρόπος: **Για να βρούμε το Μ.Κ.Δ. δυο ή περισσότερων αριθμών - π.χ. των (36, 12, 24)- ακολουθούμε τα παρακάτω βήματα:**

**α)Βρίσκουμε τους Διαιρέτες των αριθμών:**

Δ36: 1, 2, 3, 4, 6, 9, 12, 18, 36

Δ12: 1, 2, 3, 4, 6, 12

Δ24: 1, 2, 3, 4, 6, 8, 12, 24

**β)κυκλώνουμε τους κοινούς διαιρέτες και στους τρεις αριθμούς:**

Κ.Δ.(36,12,24): 1, 2, 3, 4, 6, 12

**γ)Ο μεγαλύτερος από τους κοινούςδιαιρέτες είναι ο Μ.Κ.Δ.**

**Μ.Κ.Δ.(36,12,24)= 12**

**2ος τρόπος:**

Γράφω τους αριθμούς στη σειρά τον έναν δίπλα στον άλλο.

**Κάτω από το μικρότερο** γράφω τον ίδιο(**τον εαυτό του**)και *κάτω από καθένα από* *τους άλλους***, το υπόλοιπο της διαίρεσής τους με το μικρότερο**. Στη συνέχεια, γράφω ***το μικρότερο από τη δεύτερη σειρά αριθμών, κάτω από τον εαυτό του*** και κάτω από τους άλλους ,το υπόλοιπο της διαίρεσής τους με το μικρότερο(της δεύτερης σειράς).

***Η ίδια διαδικασία συνεχίζεται*** μέχρι να φτάσω σε μια σειρά αριθμών όπου όλοι θα **είναι 0** *, εκτός από* **έναν.** **Αυτός θα είναι ο Μ.Κ.Δ.** .

π.χ. 36 12 24

 0 **12** 0

**3ος** τρόπος:

**Για να βρούμε τον Μ.Κ.Δ. δυο ή περισσοτέρων αριθμών - π.χ. των (36, 12, 24), (32, 40, 16) – ακολουθούμε τα παρακάτω βήματα:**

**α.** Επιλέγουμε τον **μικρότερο** απ’ όλους

 Από τους: (36, 12, 24) επιλέγουμε τον **12**

 Από τους: (32, 40, 16) επιλέγουμε τον **16**

**β.** Ελέγχουμε αν ο μικρότερος είναι **διαιρέτης** των υπολοίπων. **Αν είναι, τότε αυτός είναι ο Μ.Κ.Δ**.

 Το 12 διαιρεί ακριβώς και τον 24 (24:12=2) και τον 36 (36:12=3) , άρα το 12

 είναι ο Μ.Κ.Δ. των 36, 12, 24 δηλ**. Μ.Κ.Δ.(36, 12, 24)=12**

 Το 16 διαιρεί τον 32 , αλλά δεν διαιρεί ακριβώς τον 40, άρα δεν είναι ο Μ.Κ.Δ.

**γ.** Αν ο μικρότερος δεν είναι ο Μ.Κ.Δ. , βρίσκουμε **τον πιο μεγάλο από τους διαιρέτες** **του**, που να διαιρεί και τους υπόλοιπους αριθμούς και αυτός θα είναι ο Μ.Κ.Δ.

 Οι διαιρέτες του 16 είναι: 1, 2, 4, **8**, 16

 Απ’ αυτούς ο πιο μεγάλος που διαιρεί ακριβώς τους 16, 32, 40 είναι το 8 !

 Άρα ο **Μ.Κ.Δ.(36, 40, 16) = 8**

Αν τύχει να μη διαιρεί κι αυτός ακριβώς τους υπόλοιπους αριθμούς, τότε βρίσκουμε τον πιο μεγάλο από τους υπόλοιπους διαιρέτες.

π.χ. Μ.Κ.Δ.(45,30,50)=………

Ο μικρότερος είναι το 30.Δε διαιρεί όμως ακριβώς τους υπόλοιπους. Άρα δεν είναι ο Μ.Κ.Δ.

Βρίσκουμε τους διαιρέτες του 30:

Δ30: 1, 2, 3, 5, 6, 10, **15**, 30

Ο μεγαλύτερος από τους διαιρέτες του 30 είναι το 15. Αλλά κι αυτός δε διαιρεί το 50. Άρα δεν είναι ο Μ.Κ.Δ.

Ο πιο μεγάλος από τους υπόλοιπους είναι το 10. Δε διαιρεί κι αυτός το 45. Ούτε αυτός είναι ο Μ.Κ.Δ.

Συνεχίζουμε με το 6.Δεν είναι κι αυτός διαιρέτης του 45 και του 50.

Συνεχίζουμε. Το 5 είναι διαιρέτης και του 45 και του 50. Άρα ο **Μ.Κ.Δ. (45,30,50)=5**

Για να βρούμε το Μ.Κ.Δ. δηλαδή κάνουμε το αντίστροφο απ’ αυτό που κάνουμε για να βρούμε το Ε.Κ.Π. Αντί να διπλασιάζουμε, διαιρούμε με το δύο. Αν ο αριθμός μας δε διαιρείται με το 2, διαιρούμε με το 3 κ.ο.κ.

**α.** Ο κυρ Παντελής αγόρασε ένα κουστούμι. Όταν τον ρώτησαν πόσο έκανε είπε: «Έκανε πάνω από 140 και κάτω από 150 €. Το πλήρωσα όλο με χαρτονομίσματα των 10 € και έδωσα επιπλέον και 2 €.» Πόσο έκανε το κουστούμι του κυρ Παντελή;

Απάντηση: ……………………………………………………………

**β.** Ρώτησαν τη γιαγιά της Νίκης πόσες κοτούλες έχει και αυτή είπε: «Είναι πάνω από 25 και κάτω από 30 και αν τις βάλω τρεις τρεις περισσεύει και μία.» Πόσες κοτούλες έχει η γιαγιά της Νίκης;

Απάντηση: ………………………………………………………

**γ.** Ρώτησαν ένα φορτηγατζή τι βάρος μεταφέρει. Αυτός τους είπε: « Δεν θυμάμαι ακριβώς. Ξέρω μόνο πως το βάρος είναι πάνω από 2.750 κ. και κάτω από 2.800 κ.. Είναι όλο συσκευασμένο σε κιβώτια των 25 κιλών εκτός από ένα που έχει 15 κ.». Μπορείς να βοηθήσεις τον φορτηγατζή να θυμηθεί πόσα κιλά μεταφέρει ακριβώς;

Απάντηση: ……………………………………………………

**δ.** Ένα κατάστημα αθλητικών ειδών αποφάσισε να δωρίσει 25 μπάλες μπάσκετ,50 μπάλες ποδοσφαίρου και 100 μπάλες βόλεϊ σε σχολεία. Σε πόσα το πολύ σχολεία θα δωρίσει τις μπάλες με την προϋπόθεση πως κάθε σχολείο θα πάρει τις ίδιες ακριβώς μπάλες;

Απάντηση: ………………………………………………………….

**ε.** Ένας εκδοτικός οίκος αποφάσισε να δωρίσει 200 βιβλία παιδικής λογοτεχνίας, 150 ποιητικές συλλογές και 100 χάρτες σε δημοτικά σχολεία. Σε πόσα το πολύ δημοτικά σχολεία θα στείλει με την προϋπόθεση πως κάθε σχολείο θα πάρει τον ίδιο αριθμό από το κάθε είδος;

Απάντηση: ………………………………………………………………………………………………………. Ονοματεπώνυμο:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_25/10/23